**Likumprojekta „Grozījumi Valsts sociālo pabalstu likumā”**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabinets (turpmāk – arī MK) 2015.gada 9.martā ar rīkojumu Nr.114 atbalstīja koncepciju “Par adopcijas un ārpusģimenes aprūpes sistēmu pilnveidošanu” (turpmāk – Koncepcija). Saskaņā ar šā rīkojuma 3.punktu nolemts jautājumu par papildu valsts budžeta līdzekļu piešķiršanu Labklājības ministrijai (turpmāk – Ministrija) adopcijas un ārpusģimenes aprūpes sistēmu pilnveidošanai izskatīt MK kopā ar visu ministriju un centrālo valsts iestāžu priekšlikumiem jaunajām politikas iniciatīvām likumprojekta “Par valsts budžetu 2016.gadam” un likumprojekta “Par vidēja termiņa budžeta ietvaru 2016., 2017. un 2018.gadam” sagatavošanas un izskatīšanas procesā atbilstoši valsts budžeta finansiālajām iespējām. Ņemot vērā, ka papildu valsts budžeta līdzekļi 2016.gadā netika piešķirti, Ministrija atkārtoti virzīja jautājumu par papildu valsts budžeta līdzekļu piešķiršanu 2017.gadā.Atbilstoši MK 2016.gada 16.augusta sēdes protokollēmuma Nr.40 59.§ 2.punktam atbalstīts priekšlikums Ministrijas jaunajai politikas iniciatīvai „Alternatīvo ģimenes aprūpes formu attīstība”, proti, atbalstīta finansējuma piešķiršana Koncepcijā paredzēto pasākumu īstenošanai 2017.-2019.gadā ik gadu 4 869 889 euro apmērā, no kuriem 4 130 318 euro ik gadu ir paredzēti pabalsta aizbildnim par bērna uzturēšanu apmēra palielināšanai. Vienlaikus atbilstoši šā protokollēmuma 17.punktam paredzēts jautājumu par papildu finansējuma apjomu 2018.gadā un turpmākajos gados Ministrijai pasākumam „Alternatīvo ģimenes aprūpes formu attīstība” skatīt, sagatavojot likumprojektu „Par valsts budžetu 2018.gadam” un likumprojektu „Par vidēja termiņa budžeta ietvaru 2018., 2019. un 2020.gadam”.*Demogrāfiskās situācijas uzlabošana, ģimenes dzīves kvalitāte un sociālais nodrošinājums*irizvirzīta kāviena no piecām Māra Kučinska vadītā MK darbības galvenajām prioritātēm. Lai nodrošinātu šīs prioritātes īstenošanu, ar Ministru prezidenta M.Kučinska 06.04.2016. rīkojumu Nr.111 tika izveidota ekspertu sadarbības platforma “Demogrāfisko lietu centrs” (turpmāk – "Demogrāfisko lietu centrs"). "Demogrāfisko lietu centra" darbības mērķis – ņemot vērā uzdevumus, kas noteikti Deklarācijā par Māra Kučinska vadītā Ministru kabineta iecerēto darbību, sniegt priekšlikumus par tautas ataudzes atbalsta pasākumu pilnveidošanu un īstenošanu Demogrāfisko lietu padomei, lai virzītu tos izskatīšanai MK."Demogrāfisko lietu centra" eksperti, analizējot pašreizējo situāciju, ir identificējuši tās jomas, kur nepieciešama operatīva rīcība ģimeņu dzīves kvalitātes uzlabošanai vai normatīvā regulējuma sistēmiskai sakārtošanai, un sagatavojuši konceptuālo ziņojumu “Par Sadarbības platformas “Demogrāfisko lietu centrs” ilgtermiņa programmu ģimeņu ar bērniem atbalstam 2018.–2020. gadā”. "Demogrāfisko lietu centra" sagatavotais ziņojums[[1]](#footnote-1) tika izskatīts 2017.gada 7.septembra Demogrāfisko lietu padomes sēdē, atbalstot 3.stratēģiskā virziena “Trešā bērna politika: īpaši atbalsta veidi daudzbērnu ģimenēm” 3.4. pasākumu saistībā ar ģimenes valsts pabalsta reformu par trešo bērnu un 6. stratēģiskā virziena “Ārpusģimenes aprūpes pilnveidošana” 6.1.pasākumu par papildus finansējuma piešķiršanu audžuģimeņu atbalstam 2018.gadā.Atbilstoši MK 08.09.2017. sēdes protokollēmuma Nr.44 1.§ “Informatīvais ziņojums par fiskālās telpas pasākumiem un izdevumiem prioritārajiem pasākumiem valsts budžetam 2018.gadam un ietvaram 2018.-2020.gadam” atbalstīti priekšlikumi papildu finansējumam Ministrijas prioritārajiem pasākumiem: 1. demogrāfijas pasākumu īstenošanai („Ģimenes valsts pabalsta apmēra palielināšana”) – 2018.gadam 28 240 000 *euro* apmērā, 2019.gadam un turpmāk ik gadu 32 450 000 euro apmērā;
2. pasākuma „Alternatīvo ģimenes aprūpes formu attīstība” finansēšanai ik gadu 2 961 203 euro apmērā, tajā skaitā attiecībā uz likumprojektu „Grozījumi Valsts sociālo pabalstu likumā” 2018.gadā 677 973 euro apmērā un 2019.gadā un turpmāk ik gadu 603 070 euro apmērā.

Lai nodrošinātu ārpusģimenes aprūpē esošiem bērniem lielāku atbalstu un iespējamību augt ģimeniskā vidē (pie aizbildņa vai audžuģimenes) vai ģimenē, īstenojami MK atbalstītie pasākumi adopcijas un ārpusģimenes aprūpes sistēmas pilnveidošanai un specializēto audžuģimeņu ieviešana un izstrādāts likumprojekts "Grozījumi Valsts sociālo pabalstu likumā” (turpmāk – likumprojekts). |
| 2.  | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Līdz ar bērna ienākšanu ģimenē tiek sniegts valsts atbalsts, gan nodrošinot dažādus pakalpojumus, gan nodrošinot valsts sociālos pabalstus un sociālās apdrošināšanas pabalstus. Savukārt, atbilstoši Latvijā izveidotajai sociālās drošības sistēmai ģimenes vai personas, kurām finanšu līdzekļi ir nepietiekami ikdienas vajadzību nodrošināšanai un kuru ienākumi ir zemāki par valstī noteikto trūcīgās personas līmeni, var vērsties pēc palīdzības pašvaldībā. Valsts sociālie pabalsti ir valsts atbalsts naudas izmaksu veidā, kuru saņem pie noteiktām iedzīvotāju grupām piederīgas personas situācijās, kad ir nepieciešami papildu izdevumi vai kad šīs personas nespēj gūt ienākumus. Valsts sociālie pabalsti tiek finansēti no valsts pamatbudžeta, t.i., no vispārējiem nodokļiem, un to apmērs ir atkarīgs no valsts finansiālajām iespējām. Valsts sociālos pabalstus izmaksā Valsts sociālās apdrošināšanas aģentūra (turpmāk – VSAA).Valsts sociālo pabalstu veidus, to personu loku, kurām ir tiesības uz valsts sociālajiem pabalstiem, šo pabalstu piešķiršanas nosacījumus, piešķiršanas un izmaksas kārtību, kā arī ar šiem pabalstiem saistīto lēmumu pārsūdzēšanas kārtību nosaka Valsts sociālo pabalstu likums (turpmāk – Likums).Latvija ir pārņēmusi Apvienoto Nāciju Organizācijas Bērnu tiesību konvencijā noteikto principu, ka bērniem ir nepieciešams uzaugt ģimeniskā vidē. Šķirot bērnu no ģimenes, viņam tiek nodrošināta ārpusģimenes aprūpe pie aizbildņa, audžuģimenē vai bērnu aprūpes iestādē[[2]](#footnote-2). Primāri bērnam tiek nodrošināta iespēja augt pie aizbildņa vai audžuģimenē, un ārpusģimenes aprūpi bērnu aprūpes iestādē nodrošina, ja aprūpe pie aizbildņa vai audžuģimenē nav pieejama konkrētam bērnam. Bērnu aprūpes iestādē bērns atrodas līdz brīdim, kad viņam tiek nodrošināta piemērota aprūpe pie aizbildņa vai audžuģimenē. Izvērtējot katru situāciju individuāli, tiek atbalstīta adopcija, tādējādi iegūstot jaunu un pastāvīgu ģimeni, jo adoptētāji kļūst par bērna vecākiem.***Ģimenes valsts pabalsts***Saskaņā ar Valsts sociālo pabalstu likuma 6.pantu ģimenes valsts pabalstu piešķir personai, kura audzina bērnu. Pabalstu piešķir par katru bērnu, kas ir vecumā no viena gada līdz 15 gadiem, vai ir vecāks par 15 gadiem, mācās vispārējās izglītības vai profesionālās izglītības iestādē un nav stājies laulībā. Šādā gadījumā pabalstu piešķir uz laiku, kamēr bērns apmeklē izglītības iestādi, bet ne ilgāk kā līdz dienai, kad viņš sasniedz 19 gadu vecumu vai stājas laulībā, kā arī pabalstu nepiešķir par bērnu, kas atbilstoši valsts vai pašvaldību finansēto vietu skaitam uzņemts profesionālās izglītības programmās un saņem stipendiju normatīvajos aktos noteiktajā kārtībā). **Valsts sociālo pabalstu likuma 15.panta trešā daļa paredz, ka p**ar otro bērnu ģimenē ģimenes valsts pabalsts ir 2 reizes, par trešo bērnu — 3 reizes, bet par ceturto un nākamajiem bērniem – 4,4 reizes lielāks nekā par pirmo bērnu ģimenē. Šā panta otrā daļa nosaka, ka ģimenes valsts pabalsta apmēru par pirmo bērnu ģimenē nosaka MK.Saskaņā ar MK 2009.gada 22.decembra noteikumu Nr.1517 ”Noteikumi par ģimenes valsts pabalsta un piemaksas pie ģimenes valsts pabalsta par bērnu invalīdu apmēru, tā pārskatīšanas kārtību un pabalsta un piemaksas piešķiršanas un izmaksas kārtību” 7.punktu pabalsta apmērs par pirmo bērnu ģimenē ir 11,38 *euro* mēnesī. Līdz ar to patlaban ģimene**s valsts pabalsta apmērs par pirmo bērnu ģimenē ir 11,38 *euro* mēnesī, par otro bērnu - 22,76 *euro* mēnesī, par trešo bērnu – 34,14 *euro* mēnesī, bet par ceturto un nākamajiem bērniem – 50,07 *euro* mēnesī.**Likumprojekts paredz veikt grozījumus Likuma 6.pantā, nosakot, ka pabalsta apmērs ir atkarīgs no audzināmo bērnu skaita, kā arī svītrot 15.panta otro un trešo daļu un redakcionāli precizēt pirmo daļu. Šīs izmaiņas stāsies spēkā 2018.gada 1.janvārī. Tādējādi pabalsta apmēri tiktu noteikti Ministru kabineta līmenī, līdz 2017.gada 31.decembrim veicot grozījumus MK 2009.gada 22.decembra noteikumos Nr.1517 ”Noteikumi par ģimenes valsts pabalsta un piemaksas pie ģimenes valsts pabalsta par bērnu invalīdu apmēru, tā pārskatīšanas kārtību un pabalsta un piemaksas piešķiršanas un izmaksas kārtību”. ***Atlīdzība par audžuģimenes pienākumu pildīšanu***Audžuģimene ir ģimene vai persona, kas nodrošina aprūpi bez vecāku gādības palikušam bērnam, kuram uz laiku vai pastāvīgi atņemta viņa ģimeniskā vide vai kura interesēs nav pieļaujama palikšana savā ģimenē, līdz brīdim, kad bērns var atgriezties savā ģimenē vai, ja tas nav iespējams, tiek adoptēts, viņam nodibināta aizbildnība vai bērns ievietots bērnu aprūpes iestādē. Atšķirībā no aizbildnības, kad bez vecāku gādības palikušu bērnu aprūpē bērna radinieki, bet, ja to nav,– cita persona, par audžuģimeni ģimene var kļūt brīvprātīgi un tai nav radniecības saišu ar bez vecāku gādības palikušo bērnu. Līdz ar to īpaši svarīga audžuģimeņu pieejamības palielināšana ir tiem bez vecāku gādības palikušajiem bērniem, kuriem nav radinieku vai citu personu, kuras varētu kļūt par bērna aizbildni.Saskaņā ar Likuma 11.pantuatlīdzību par audžuģimenes pienākumu pildīšanu piešķir ģimenei vai personai, kura MK noteiktajā kārtībā ieguvusi audžuģimenes statusu un kurai saskaņā ar bāriņtiesas lēmumu un līgumu, ko noslēgusi pašvaldība un audžuģimene, audzināšanā nodots bērns uz laiku, kas ir ilgāks par vienu mēnesi. Šā panta ceturtā daļa paredz, ka atlīdzību audžuģimenei piešķir neatkarīgi no tai audzināšanā nodoto bērnu skaita.Atbilstoši [2009.gada 22.decembra MK noteikumiem Nr.1549 “Kārtība, kādā piešķir un izmaksā atlīdzību par audžuģimenes pienākumu pildīšanu”](http://likumi.lv/doc.php?id=202717) a**tlīdzības par audžuģimenes pienākumu pildīšanu apmērs ir 113,83 *euro* mēnesī.**Tādējādi atbilstoši Koncepcijā atbalstītajam risinājumam un piešķirtajam papildus finansējumam paredzēts no 2018.gada 1.janvāra palielināt atlīdzību par audžuģimenes pienākumu pildīšanu, nosakot tās apmēru atkarībā no aprūpējamo bērnu skaita audžuģimenē. Atlīdzības apmēru plānots noteikt audžuģimenei, kura aprūpē vienu bērnu – analoģiski atlīdzības apmēram, kāds noteikts par adoptējamā bērna aprūpi jeb bērna kopšanas pabalsta apmēram līdz bērna pusotra gada vecumam, jeb 171 euro, savukārt par divu bērnu aprūpi tiek piemērots koeficients 0,3, bet par trīs un vairāk bērnu aprūpi – vēlreiz tiek piemērots koeficients 0,3. Tādējādi audžuģimenei, kura aprūpētu 2 bērnus, atlīdzības apmērs būtu 222 euro mēnesī, bet audžuģimenei ar 3 bērniem un vairāk – 274 euro mēnesī.Lai nodrošinātu iepriekš minēto, likumprojektā paredzēti grozījumi Likuma 11.pantā, nosakot, ka atlīdzības apmērs būs atkarīgs no audžuģimenē esošo bērnu skaita, kā arī izslēdzot panta ceturto daļu, kas nosaka, ka atlīdzību piešķir neatkarīgi no bērnu skaita ģimenē.Tāpat likumprojekts paredz noteikt pārejas posmu, lai VSAA varētu veikt nepieciešamās izmaiņas informācijas sistēmās, proti, personai, kurai atlīdzība par audžuģimenes pienākumu pildīšanu piešķirta līdz 2017.gada 31.decembrim un tās izmaksa nepārtraukti turpinās pēc 2018.gada 1.janvāra, VSAA pārskatīs atlīdzības apmēru par periodu no 2018.gada 1.janvāra un izmaksās starpību ne vēlāk kā līdz 2018.gada 31.jūlijam.***Atlīdzība par adoptējamā bērna aprūpi***Atbilstoši [Darba likuma](http://likumi.lv/ta/id/26019-darba-likums) [153.panta](http://likumi.lv/ta/id/26019-darba-likums#p153) pirmajai daļai darba devējs piešķir atvaļinājumu bez darba samaksas saglabāšanas, ja to pieprasa darbinieks, kura aprūpē un uzraudzībā pirms adopcijas apstiprināšanas tiesā ar bāriņtiesas lēmumu nodots adoptējamais bērns. Šādu atvaļinājumu piešķir uz laiku, kāds noteikts bāriņtiesas lēmumā par adoptējamā bērna aprūpi un uzraudzību. Ja bāriņtiesa pieņem lēmumu par aprūpes un uzraudzības termiņa pagarināšanu, atvaļinājumu pagarina līdz tiesas sprieduma par adopcijas apstiprināšanu spēkā stāšanās laikam.Saskaņā ar [Likuma](http://likumi.lv/ta/id/68483-valsts-socialo-pabalstu-likums) 6.1pantu un MK 2009.gada 22.decembra noteikumiem Nr.1534 “Kārtība, kādā piešķir un izmaksā atlīdzību par adoptējamā bērna aprūpi” VSAA no valsts budžeta līdzekļiem piešķir *atlīdzību* *par adoptējamā bērna aprūpi adoptētājam*, kura aprūpē un uzraudzībā pirms adopcijas apstiprināšanas tiesā ar bāriņtiesas lēmumu nodots adoptējamais bērns, ja adoptētājs nav nodarbināts (nav uzskatāms par darba ņēmēju vai pašnodarbināto saskaņā ar likumu "[Par valsts sociālo apdrošināšanu](http://likumi.lv/ta/id/45466-par-valsts-socialo-apdrosinasanu)") vai ir nodarbināts un atrodas ar bērna aprūpi saistītā atvaļinājumā, vai atbilstoši MK noteiktajai kārtībai strādā nepilnu darba laiku. Atlīdzības apmērs nav atkarīgs no bērnu skaita. Atbilstoši šo noteikumu 3.punktam atlīdzības apmērs kopš 2017.gada 1.janvāra noteikts bērna kopšanas pabalsta, kas piešķirts par bērna līdz pusotra gada vecumam kopšanu, apmērā jeb 171 euro mēnesī (iepriekš - 49,80 euro mēnesī). Lai gan izšķiršanās par bērna adopciju ir pašu potenciālo vecāku griba un izvēle, kā arī veids, kā personas var palīdzēt grūtībās nonākušajiem bērniem, vienlaikus īstenojot dzīvē savas prasmes un vēlmes bērnu audzināšanā, tomēr valsts uzdevums ir atbalstīt adoptētājus un sekmēt adopciju skaita palielināšanos, īpaši vecāku bērnu adopciju (ņemot vērā, ka Latvijas adoptētāji pārsvarā vēlas adoptēt jaunāka vecuma bērnus). Lai veicinātu bērnu uzaugšanu ģimenē un sekmētu bērnu ātrāku un veiksmīgāku integrāciju jaunajā ģimenē, ļaujot adoptētājam pirmsadopcijas aprūpes laikā atrasties atvaļinājumā un pilnvērtīgi veltīt laiku un uzmanību bērnam, kā arī lai nodrošinātu pabalstu izmaksu adoptētājiem pēc iespējas līdzvērtīgi bērnu bioloģiskajām ģimenēm, atbilstoši Koncepcijā atbalstītajam risinājumam ir paredzēts pārskatīt esošo atbalsta sistēmu bērna pirmsadopcijas aprūpes laikā un sniegt lielāku atbalstu potenciālajam vecākam pirmsadopcijas aprūpes laikā, kad adoptētājs dodas atvaļinājumā bez darba samaksas saglabāšanas, proti, palielināt atlīdzības par adoptējamā bērna aprūpi apmēru.Tādējādi atbilstoši Koncepcijā atbalstītajam risinājumam un piešķirtajam papildus finansējumam paredzēts no 2018.gada 1.janvāra palielināt atlīdzību par adoptējamā bērna aprūpi, proti:1)atlīdzību par adoptējamā bērna līdz 8 gadu vecumam aprūpi nodarbinātām personām (kuras atrodas ar bērna aprūpi saistītā atvaļinājumā vai šai laikā strādā nepilnu darba laiku) no 2018.gada 1.janvāra paredzēts piešķirt 70% apmērā no valstī noteiktās vidējās apdrošināšanas iemaksu algas (kalendāra gadā, kas beidzas gadu pirms tā gada, kurā tiek piešķirta atlīdzība par adoptējamā bērna aprūpi) (pašreiz - 171 *euro)*;2) adoptētājiem, kuri nav sociāli apdrošināti, kā arī par bērna vecumā no 8-17 gadiem aprūpi vai, ja adoptētājs neatradīsies kopšanas atvaļinājumā ar bērnu līdz 8 gadiem, adoptējamā bērna atlīdzība tiks piešķirta 171 euro apmērā. Ja adoptētājs aprūpēs vienlaikus vairākus bērnus, par nākamo piešķirs piemaksu 171 euro apmērā;3) atlīdzību nepiešķirt, ja vienlaikus par adoptējamā bērna kopšanu ir piešķirts vecāku pabalsts par to pašu laikposmu.Attiecīgi likumprojektā paredzēts izteikt Likuma 6.1pantu jaunā redakcijā, kā arī Likums papildināts ar pārejas noteikumu, kas paredz iespēju adoptētājam izvēlēties, vai saņemt atlīdzību par adoptējamā bērna aprūpi pēc noteikumiem, kas bija spēkā līdz 2017.gada 31.decembrim, vai lūgt to pārrēķināt atbilstoši Likuma normām, kas būs spēkā no 2018.gada 1.janvāra. |
| 3. | Projekta izstrādē iesaistītās institūcijas | Likumprojekta izstrādes laikā notika konsultēšanās ar VSAA.  |
| 4.  | Cita informācija | Nav. |

|  |
| --- |
| II. Tiesību akta projekta ietekme uz sabiedrību, tautsaimniecības attīstību**un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojekts tieši ietekmē ģimenes ar bērniem, , kā arī adoptētājus un audžuģimenes.Pēc VSAA statistikas datiem 2017.gada jūnijā bija 325,4 tūkst. bērnu, par kuriem izmaksājams ģimenes valsts pabalsts. No tiem 157,9 tūkst. bērnu bija uzskaitē kā pirmie (48,5% no visiem ģimenes valsts pabalsta saņēmējiem), 111,1 tūkst. – kā otrie (34,2%), 38,0 tūkst. – kā trešie (11,7%), 10,7 tūkst. – kā ceturtie (3,3%), 4,0 tūkst. – kā piektie (1,2%) un 3,6 tūkst. – kā sestie un nākamie bērni ģimenē (1,1%). Pēc VSAA statistikas datiem š.g. jūnijā atlīdzība par adoptējamā bērna aprūpi izmaksāta 20 saņēmējiem, bet atlīdzība par audžuģimenes pienākumu pildīšanu izmaksāta 462 saņēmējiem. |
| 2.  | Tiesiskā regulējuma ietekme uz tautsaimniecību un administratīvo slogu | Likumprojekta tiesiskais regulējums nemaina sabiedrības tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Likumprojekts nerada papildus ietekmi uz administratīvajām izmaksām. |
| 4.  | Cita informācija | Nav. |

|  |
| --- |
| **III.** **Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2017** | Turpmākie trīs gadi (*euro*) |
| **2018** | **2019** | **2020** |
| saskaņā ar valsts budžetu kārtējam gadam | izmaiņas kārtējā gadā salīdzinot ar valsts budžetu kārtējam gadam | izmaiņas salīdzinot ar kārtējo gadu | izmaiņas salīdzinot ar kārtējo gadu | izmaiņas salīdzinot ar kārtējo gadu |
| **1** | **2** | **3** | **4** | **5** | **6** |
|  |  |  |  |  |  |
| 1. Budžeta ieņēmumi: | 2 710 631 484 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 289 721 192 | 0 | 0 | 0 | 0 |
| 04.00.00 "Valsts atbalsts sociālajai apdrošināšanai" vispārējā kārtībā sadalāmā dotācija no vispārējiem ieņēmumiem (EKK 21710) | 27 867 970 | 0 | 0 | 0 | 0 |
| 20.01.00 „Valsts sociālie pabalsti” vispārējā kārtībā sadalāmā dotācija no vispārējiem ieņēmumiem (EKK 21710) | 259 346 187 | 0 | 0 | 0 | 0 |
| 97.02.00 "Nozares centralizēto funkciju izpilde", t.sk., | 2 507 035 | 0 | 0 | 0 | 0 |
| vispārējā kārtībā sadalāmā dotācija no vispārējiem ieņēmumiem (EKK 21710) | 2 507 035 | 0 | 0 | 0 | 0 |
| 1.2. valsts speciālais budžets | 2 486 205 154 | 0 | 89 219 (konsolidējamā pozīcija – transferts no PB) | 7 407 (konsolidējamā pozīcija – transferts no PB) | 7 407 (konsolidējamā pozīcija – transferts no PB) |
| 04.01.00. "Valsts pensiju speciālais budžets" | 1 859 407 187 | 0 | 5 335  | 6 156 | 6 156 |
| *t.sk.,Valsts speciālajā budžetā saņemtie transferti no valsts pamatbudžeta (EKK18200)* | *172 386 927 (konsolidējamā pozīcija – transferts no PB)* | *0* | *5 335 (konsolidējamā pozīcija – transferts no PB)* | *6 156 (konsolidējamā pozīcija – transferts no PB)* | *6 156 (konsolidējamā pozīcija – transferts no PB)* |
| 04.02.00. "Nodarbinātības speciālais budžets" | 150 486 972 | 0 | 490 | 566 | 566 |
| *t.sk., valsts speciālajā budžetā saņemtie transferti no valsts pamatbudžeta (EKK 18200)* | *261 635 (konsolidējamā pozīcija – transferts no PB)* | *0* | *490 (konsolidējamā pozīcija – transferts no PB)* | *566 (konsolidējamā pozīcija – transferts no PB)* | *566 (konsolidējamā pozīcija – transferts no PB)* |
| 04.04.00. "Invaliditātes, maternitātes un slimības speciālais budžets" | 577 985 646 | 0 | 594 | 685 | 685 |
| *t.sk., valsts speciālajā budžetā saņemtie transferti no valsts pamatbudžeta (EKK 18200)* | *5 897 832 (konsolidējamā pozīcija – transferts no PB)* | *0* | *594 (konsolidējamā pozīcija – transferts no PB)* | *685 (konsolidējamā pozīcija – transferts no PB)* | *685 (konsolidējamā pozīcija – transferts no PB)* |
| 04.05.00 "Valsts sociālās apdrošināšanas aģentūras speciālais budžets" | 17 616 795 | 0 | 82 800 | 0 | 0 |
| t.sk., valsts speciālajā budžetā saņemtie transferti no valsts pamatbudžeta (EKK 18200)\* | 1 944 354 | 0 | 82 800 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 2 710 631 484 | 0 | 28 917 973 | 33 053 070 | 33 053 070 |
| 2.1. valsts pamatbudžets | 289 721 192 | 0 | 28 917 973 | 33 053 070 | 33 053 070 |
| 04.00.00 "Valsts atbalsts sociālajai apdrošināšanai" | 27 867 970 (konsolidējamā pozīcija – transferts uz SB) | 0 | 6 419  | 7 407  | 7 407  |
| 20.01.00 „Valsts sociālie pabalsti”, t.sk.  | 259 346 187 | 0 | 28 828 754 | 33 045 663 | 33 045 663 |
| *Ģimenes valsts pabalsts* | *78 549 584* | *0* | *28 240 000* | *32 450 000* | *32 450 000* |
| *atlīdzība par adoptējamā bērna aprūpi* | *57 671* | *0* | *124 812* | *124 812* | *124 812* |
| *Atlīdzības par audžuģimenes pienākumu pildīšanu* | *673 288* | *0* | *463 942* | *470 851* | *470 851* |
| 97.02.00 "Nozares centralizēto funkciju izpilde" , | 2 507 035 | 0 | 82 800 | 0 | 0 |
| *t.sk.,Valsts budžeta kapitālo izdevumu transferti no valsts pamatbudžeta uz valsts speciālo budžetu (EKK9120)* | *211 500 (konsolidējamā pozīcija – transferts uz SB)* | *0* | *82 800 (konsolidējamā pozīcija – transferts uz SB)* | *0* | *0* |
| 2.2. valsts speciālais budžets | 2 420 910 292 | 0 | 82 800 | 0 | 0 |
| 04.05.00 "Valsts sociālās apdrošināšanas aģentūras speciālais budžets" | 17 616 795 | 0 | 82 800 | 0 | 0 |
| *t.sk., izdevumi pamatkapitāla veidošanai (EKK 5000)* | *1 434 392* | *0* | *82 800* | *0* | *0* |
| 2.3. pašvaldību budžets |  | 0 | 0 | 0 | 0 |
| 3. Finansiālā ietekme: | 65 294 862 | 0 | -28 917 973 | -33 053 070 | -33 053 070 |
| 3.1. valsts pamatbudžets | 0 | 0 | -28 917 973 | -33 053 070 | -33 053 070 |
| 3.2. speciālais budžets | 65 294 862 | 0 | -82 800 | 0 | 0 |
| 3.3. pašvaldību budžets |  | 0 |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi)\* | x | 0 | 0 | 0 | 0 |
| 5. Precizēta finansiālā ietekme: | x | 0 | 0 | 0 | 0 |
| 5.1. valsts pamatbudžets |  | 0 | 0 | 0 | 0 |
| 5.2. speciālais budžets |  | 0 | 0 | 0 | 0 |
| 5.3. pašvaldību budžets |  | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |
| 6.1. Detalizēts ieņēmumu aprēķins | \* Atbilstoši MK 08.09.2017. sēdes protokollēmuma Nr.44 1.§ “Informatīvais ziņojums par fiskālās telpas pasākumiem un izdevumiem prioritārajiem pasākumiem valsts budžetam 2018.gadam un ietvaram 2018.-2020.gadam” atbalstīti priekšlikumi papildu finansējumam Labklājības ministrijas prioritārajiem pasākumiem: 1)demogrāfijas pasākumu īstenošanai („Ģimenes valsts pabalsta apmēra palielināšana”) – 2018.gadam 28 240 000 *euro* apmērā, 2019.gadam un turpmāk ik gadu 32 450 000 euro apmērā;2)„Alternatīvo ģimenes aprūpes formu attīstība” finansēšanai ik gadu 2 961 203 euro apmērā, tajā skaitā attiecībā uz likumprojektu „Grozījumi Valsts sociālo pabalstu likumā” 2018.gadā 677 973 euro apmērā un 2019.gadā un turpmāk ik gadu 603 070 euro apmērā.Finansējums iekļauts Labklājības ministrijas pamatbudžeta maksimāli pieļaujamos valsts budžeta izdevumu kopējos apjomos 2018., 2019. un 2020.gadam un attiecīgi ir iekļauts likumprojektā “Par valsts budžetu 2018.gadam” un likumprojektā “Par vidēja termina budžeta ietvaru 2018., 2019. un 2020.gadam”.***Izmaiņas ģimenes valsts pabalstos***Izdevumi ģimenes valsts pabalstiem plānoti atbilstoši pieejamajam finansējumam:

|  |  |  |  |
| --- | --- | --- | --- |
|  | **Pieejamais finansējums kopā** | tai skaitā: | Pabalstu skaits |
| bāzes projekts | papildus piešķirts[[3]](#footnote-3) |
| 2018.gadā | 107 575 325 euro | 79 335 325 euro | 28 240 000 *euro* | 327 129 |
| 2019.gadā | 112 640 668 euro | 80 190 668 euro | 32 450 000 euro | 330 329 |

***Izmaiņas atlīdzībās par audžuģimenes pienākumu pildīšanu***Atlīdzības apmērs plānots attiecīgi 1 pieaugušā mājsaimniecībai ar 1 bērnu – analoģiski atlīdzības apmēram, kāds noteikts pa adoptējamā bērna aprūpi jeb bērna kopšanas pabalsta apmēram līdz bērna pusotra gada vecumam, jeb 171 euro, savukārt par nākamo bērnu tiek piemērots koeficients 0,3. Tādējādi audžuģimenei, kura aprūpētu 2 bērnus, atlīdzības apmērs būtu 222 euro mēnesī, bet audžuģimenei ar 3 bērniem un vairāk – 274 euro mēnesī (šobrīd visiem neatkarīgi no bērnu skaita -113,83 euro).Saskaņā ar budžeta bāzes projektu 2018.gadam audžuģimeņu atlīdzību saņēmēju skaits tiek plānots 468 personas vidēji mēnesī un vidējais atlīdzības apmērs – 115,15 euro mēnesī.Tiek pieņemts, ka audžuģimeņu, kuras saņems atlīdzību par viena bērna aprūpi, būtu 65%, par divu bērnu aprūpi – 18%, bet par trīs un vairāk bērnu aprūpi – 17%.Papildus nepieciešamais finansējums 2018.gadā:(171euro x 304 x 12mēneši + 222euro x 84 x 12 mēneši + 274euro x 80 x 12 mēneši) - (115,15 euro x 468 x 12 mēneši) = 1 110 624 euro – 646 682 euro (jau iestrādāti bāzes izdevumos budžetā) = 463 942 euroŠobrīd tiek pieņemts, ka 2018. un 2019.gadam audžuģimeņu atlīdzību saņēmēju skaits tiek plānots 468 personas vidēji mēnesī (2019.-2020.g. bāzes projektā – 463).Papildus nepieciešamie izdevumi 2019.-2020.gadā:(171euro x 304 x 12mēneši + 222euro x 84 x 12 mēneši + 274euro x 80 x 12 mēneši) – (115,15 euro x 463 x 12 mēneši) = 1 110 624 euro – 639 773 euro (jau iestrādāti bāzes izdevumos budžetā) = 470 851 euro***Izmaiņas atlīdzībās par adoptējamā bērna aprūpi***Atlīdzību par adoptējamā bērna līdz 8 gadu vecumam aprūpi sociāli apdrošinātām personām no 2018.gada 1.janvāra paredzēts rēķināt 70% no valstī noteiktās vidējās apdrošināšanas iemaksu algas (kalendāra gadā, kas beidzas gadu pirms tā gada, kurā tiek piešķirta atlīdzība par adoptējamā bērna aprūpi) (pašreiz - 171 *euro*). Adoptētājiem, kuri nav sociāli apdrošināti, kā arī par bērnu vecumā no 8-17 gadiem aprūpi, adoptējamā bērna aprūpes pabalsts tiek maksāts 171 euro. Ja adoptētājs aprūpētu vienlaikus vairākus bērnus, par nākamo būtu piemaksa 171 euro apmērā. Tādēļ turpmākais aprēķins veikts, pieņemot, ka visi adoptētāji saņemtu pabalstu 70% atkarībā no valstī vidējās iemaksu algas.Vidējā sociālās apdrošināšanas iemaksu alga valstī 2016.gadā – 698,64 euro (70%=489 euro).Saskaņā ar LM pamatbudžeta programmas “20.01.00 “Valsts sociālie pabalstu” bāzes projektu 2018.gadam atlīdzības saņēmēju skaits tiek plānots 31 personas vidēji mēnesī. Tiek pieņemts, ka kontingents palielināsies par 5%, un 2018.gadā būs 33 saņēmēji vidēji mēnesī.Plānots, ka atlīdzības palielināšanas rezultātā vidējais atlīdzības apmērs uz kopējo kontingentu pieaugs par 315,18 *euro*.Papildus nepieciešamais finansējums 2018.gadā:33 x 315,18 *euro* x 12 mēneši = 124 811,28euro (noapaļojot līdz 124 812 euro).Šobrīd tiek pieņemts, ka 2019. un 2020.gadam papildus nepieciešamie izdevumi saglabājas 2018.gadam piešķirtajā apmērā jeb 124 812 *euro* ik gadus.Sakarā ar personu, kuras saņem atlīdzību par adoptējamā bērna aprūpi, skaita palielinājumu, par kurām tiktu veiktas iemaksas (atbilstoši budžeta bāzes projektam – 20 personas vidēji mēnesī 2018.-2020.gadā) tiek plānots arī izdevumu palielinājums sociālajām iemaksām pensiju apdrošināšanai, apdrošināšanai pret bezdarbu un invaliditātes apdrošināšanai 2018.gadā par 6 419 euro, bet 2019.-2020.gadā – par 7 407 euro.

|  |  |  |  |
| --- | --- | --- | --- |
|  | **2017** | **2018** | **2019** |
| Kontingenta palielinājums\* | 13 | 15 | 15 |
| Iemaksu apmērs pensiju apdrošināšanai, euro | 34.20 | 34.20 | 34.20 |
| Iemaksu apmērs bezdarba apdrošināšanai, euro | 3.14 | 3.14 | 3.14 |
| Iemaksu apmērs invaliditātes apdrošināšanai, euro | 3.81 | 3.81 | 3.81 |
| **Izdevumu palielinājums, euro** | **6 419** | **7 407** | **7 407** |
| *\*Prognozes* |  |  |  |

***Administrēšanas izdevumi VSAA***Lai nodrošinātu pasākumu, kas paredzēti alternatīvo ģimenes aprūpes formu attīstībai (atbilstoši atbalstītajam papildus finansējumam 2 961 203 *euro)*, nepieciešamas izmaiņas Valsts sociālās apdrošināšanas aģentūras informācijas sistēmā (turpmāk – IS). Vienas cilvēkdienas izmaksas ir 360 *euro* (ar PVN).Pa pozīcijām novērtējums 2018.gadā sadalās šādi:1. jauna pakalpojuma pirmsadopcijas aprūpē esoša bērna aprūpei sociāli apdrošinātām personām ieviešana – 115 cilvēkdienas;
2. sociālās apdrošināšanas iemaksu veikšana par audžuģimenēm – 15 cilvēkdienas.
3. audžuģimeņu atlīdzības pārskatīšana - 100 cilvēkdienas.

*Kopējie papildus nepieciešamie izdevumi LM sociālās apdrošināšanas speciālā budžeta apakšprogrammā 04.05.00 „Valsts sociālās apdrošināšanas aģentūras speciālais budžets” izdevumiem pamatkapitāla veidošanai:*2018.gadā: 230 cilvēkdienas x 360 *euro* = 82 800 *euro*  |
| 6.2. Detalizēts izdevumu aprēķins |
| 7. Cita informācija | Atbilstoši MK 08.09.2017. sēdes protokollēmuma Nr.44 1.§ “Informatīvais ziņojums par fiskālās telpas pasākumiem un izdevumiem prioritārajiem pasākumiem valsts budžetam 2018.gadam un ietvaram 2018.-2020.gadam” atbalstīti priekšlikumi papildu finansējumam Labklājības ministrijas prioritārajiem pasākumiem: demogrāfijas pasākumu īstenošanai („Ģimenes valsts pabalsta apmēra palielināšana”) – 2018.gadam 28,24 milj. *euro* apmērā, 2019.gadam un turpmāk ik gadu 32,45 milj. euro apmērā; kā arī „Alternatīvo ģimenes aprūpes formu attīstība” finansēšanai ik gadu 2,96 milj. euro apmērā.Minēto papildu finansējumu Labklājības ministrija ir iestrādājusi pamatbudžeta un speciālā budžeta maksimāli pieļaujamo izdevumu kopapjomā 2018.-2020.gadam, un tas attiecīgi ir iekļauts likumprojektā “Par valsts budžetu 2018.gadam” un likumprojektā “Par vidēja termina budžeta ietvaru 2018., 2019. un 2020.gadam”.Labklājības ministrija, sagatavojot pamatbudžeta un speciālā budžeta 2019.gada - 2021.gada bāzes prognozes, pastiprināti izvērtēs visus minēto pasākumu finansējuma ietekmējošos faktorus un, nepieciešamības gadījumā sniegs priekšlikumus bāzes izdevumu izmaiņām. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Likumprojekts izskatāms vienotā paketē ar Finanšu ministrijas sagatavoto likumprojektu „Par valsts budžetu 2018.gadam”.Pēc likumprojekta pieņemšanas Saeimā Ministrija nodrošinās nepieciešamo grozījumu izstrādi šādos MK noteikumos:* 2009.gada 22.decembra noteikumos Nr.1517 ”Noteikumi par ģimenes valsts pabalsta un piemaksas pie ģimenes valsts pabalsta par bērnu invalīdu apmēru, tā pārskatīšanas kārtību un pabalsta un piemaksas piešķiršanas un izmaksas kārtību”;
* 2009.gada 22.decembra noteikumos Nr.1549 “Kārtība, kādā piešķir un izmaksā atlīdzību par audžuģimenes pienākumu pildīšanu”;
* 2009.gada 22.decembra noteikumos Nr.1534 “Kārtība, kādā piešķir un izmaksā atlīdzību par adoptējamā bērna aprūpi”.
 |
| 2. | Atbildīgā institūcija | Labklājības ministrija |
| 3. | Cita informācija | Nav. |

|  |
| --- |
| **V Tiesību akta projekta atbilstība Latvijas Republikas starptautiskajām saistībām** |
| *Likumprojekts šo jomu neskar.* |

|  |
| --- |
| **VI. Sabiedrības līdzdalība un komunikācijas aktivitātes** |
| 1.  | Plānotās sabiedrības līdzdalības un komunikācijas aktivitātes saistībā ar projektu | Papildus sabiedrības līdzdalības pasākumi nav īstenoti. |
| 2.  | Sabiedrības līdzdalība projekta izstrādē  |
| 3. | Sabiedrības līdzdalības rezultāti  |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1.  | Projekta izpildē iesaistītās institūcijas | VSAA. |
| 2.  | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Pabalstu piešķiršanu un izmaksu nodrošinās VSAA esošo funkciju ietvaros. |
| 3.  | Cita informācija | Nav. |

Labklājības ministrs J.Reirs

Valsts sekretāra p.i.

Valsts sekretāra vietniece I.Kārkliņa

2017.10.06. 10:58

4150

Liepa 67021632

Linda.Liepa@lm.gov.lv

1. http://www.lm.gov.lv/text/3719 [↑](#footnote-ref-1)
2. Bērnu tiesību aizsardzības likuma 27. pants [↑](#footnote-ref-2)
3. Atbilstoši MK 08.09.2017. sēdes protokollēmuma Nr.44 1.§ “Informatīvais ziņojums par fiskālās telpas pasākumiem un izdevumiem prioritārajiem pasākumiem valsts budžetam 2018.gadam un ietvaram 2018.-2020.gadam” atbalstīti priekšlikumi papildu finansējumam demogrāfijas pasākumu īstenošanai („Ģimenes valsts pabalsta apmēra palielināšana”) [↑](#footnote-ref-3)